钦定古今图书集成/理学汇编/学行典/第244卷 > 陶金
## 钦定古今图书集成/理学汇编/学行典/第244卷 > 陶金

按《广东通志》：“陶金，湘乡人。嘉靖丁未，自济宁调知兴
宁。廉明正大，人不敢干以私，以王阳明之学惓惓爱
亲敬长为训。有兄弟争田者，金引咎自责，两释之，俾
自思过教寓于政每如此。然疾恶过严，曩时狐媚以
伺长吏者皆侧目，亦以刻核受谤。庚戌调去，士民皆
惜之。”

===高冈===按《处州府志》：“高冈，字子升，处州卫人。文昶子。坦衷率
易，事亲孝，待昆季友爱。登嘉靖壬子乡荐，初授金谿
令，升临江别驾，转南康，俱有政迹。念父耄，遂谢政归
养，尚艾年也。性好施，笃友谊。时弟逋官赋三百馀就
逮，即为代偿。亲族有丧，悉厚赙之。凶年出粟以赈贫。
族侄贫，为婚娶，经纪其事。万历己酉，洪水，出金以赈”
被患之甚者。举宾筵三十有六。丽水令以“世德”匾其
庐。享年九十有五，祀乡贤。